hu hu hu hu hu hu hu hu hu hu hu es hu hu hu hu hu es hu hu pt hu hu hu hu hu hu hu hu hu hu hu hu es hu hu cs es hu hu hu hu hu hu hu hu hu hu en hu hu hu hu hu hu hu hu hu hu hu eo hu hu hu hu hu hu hu hu hu es hu hu hu hu hu hu hu hu hu hu pl hu hu hu hu hu hu et hu hu hu hu hu hu hu hu hu hu hu hu hu
Báthory Giza, Bátori Gizella Mária, született: Baumann (Budapest, 1884. április 14. – Budapest, Józsefváros, 1941. április 16.)[3] magyar színésznő, Z. Molnár László színművész felesége.
1909-ben készült fénykép Báthory Gizáról
1941. április 16. (60 évesen)[2]
Z. Molnár László (1913. október 29. – 1914)[1]
Z. Molnár László (1937. február 25. – 1941. április 16.)[1]
Országos Magyar Királyi Színművészeti Akadémia (–1900, színészet)
A Wikimédia Commons tartalmaz Báthory Giza témájú médiaállományokat.
Z. Molnár László és Báthory Giza sírja
Báthory Giza, 1915. Drégely Gábor: A kisasszony férje c. darabjában Gáthyné szerepében. (Major Henrik rajza)
Baumann István és Ladányi Anna leánya. A Színművészeti Akadémián 1899. március 5-én, a Cifra nyomorúság vizsgaelőadásán tűnt fel, de szerződést nem kapott. 1905-től fogva a Thália Társaság előadásain játszott és ott számos nagy sikernek volt osztályosa. Heyermanns Remény című színművében az öreg halász asszonyt nagy sikerrel alakította. A Vadkacsában Ginát játszotta, kitűnően jellemezve a szerepnek naiv korlátoltságát és az élettől való megtaposottságát. D’Annunzio Holt városában pompásan oldotta meg stilizált feladatát. 1907-ben a Népszínház-Vígopera tagja lett, majd 1908. szeptember 18-tól a Magyar Színházhoz szerződött, ahol Drégely Gábor A szerencse fia című vígjátéka Irén szerepében mutatkozott be nagy sikerrel. Azután vezetőszerepeket játszott Molnár Ferenc és más magyar és külföldi írók darabjaiban, többnyire előkelő nagyvilági hölgyeket és elegáns megjelenésével, játékával, szerepének felfogásával a színház egyik legjobb színésznőjévé küzdötte fel magát. Drámai szerepeket játszott színpadon és filmen egyaránt.
1913. október 29-én feleségül ment Z. Molnár László színészhez,[4] de egy év múlva elváltak. 1937. február 25-én újra összeházasodtak.[5]
Szerepelt 1914–15-ben a Király, 1926-ban és 1931-ben a Fővárosi Operettszínházban, 1938-ig játszott a Magyar Színháznál. 1939–40-ben az Andrássy úti Színházban is fellépett.
Férjével közös sírja a Fiumei Úti Sírkertben található.
Henrik Ibsen: A vadkacsa – Gina
Friedrich Schiller: Az orleansi szűz – Isabeau
Madách Imre: Az ember tragédiája – Éva
Lev Tolsztoj: Az élő holttest – Liza
Lev Tolsztoj: Anna Karenina
Jókai Mór – Hevesi Sándor: Egy magyar nábob – Fanny
Jókai Mór – Hevesi Sándor: Kárpáthy Zoltán – Flóra
Eisemann Mihály: Tokaji aszú – Viola
A kuruzsló (1917) ... Csáthyné
A föld embere (1917)
A szentjóbi erdő titka (1917) ... Hillerné
Az árendás zsidó (1918) ... Eszter Áron felesége
A kis lord (1918) ... Errolné
A csodadoktor (1926) ... Bardóczné
Helyet az öregeknek (1934, magyar-osztrák) ... Borsodiné, kézimunka boltos
Szerelmi álmok (1935, magyar-német-osztrák) ... gróf Duday Imréné Madelaine
Légy jó mindhalálig (1936) ... Doroginé
Méltóságos kisasszony (1936) ... Tekla, Bartos Dénes felesége
120-as tempó (1937) ... Müllerné
Gorodi fogoly (1940) ... Fedor Gontarow báró felesége
Vissza az úton (1940) ... Kovács Péterné
↑ a b c http://www.hangosfilm.hu/filmenciklopedia/bathory-giza
↑ Giza Báthory, 338289
↑ Halotti bejegyzése a Budapest VIII. kerületi polgári halotti akv. 926/1941. folyószáma alatt. (Hozzáférés: 2021. július 18.)
↑ A házasságkötés bejegyezve a Bp. VIII. ker. állami házassági akv. 1370/1913. folyószám alatt.
↑ A házasságkötés bejegyezve a Bp. VIII. ker. állami házassági akv. 197/1937. folyószáma alatt.
Magyar életrajzi lexikon I. (A–K). Főszerk. Kenyeres Ágnes. Budapest: Akadémiai. 1967.
Magyar színházművészeti lexikon. Főszerk. Székely György. Budapest: Akadémiai. 1994. ISBN 963-05-6635-4
Filmművészetportál • összefoglaló, színes tartalomajánló lap
A lap eredeti címe: „https://hu.wikipedia.org/w/index.php?title=Báthory_Giza&oldid=25224202”
Utoljára szerkesztve 2022. augusztus 31., 15:48-kor
A lap utolsó módosítása: 2022. augusztus 31., 15:48
A lap szövege CC BY-SA 3.0 alatt érhető el, ha nincs külön jelölve.